Kao što su se u vrijeme genocidne agresije na Republiku Bosnu i Hercegovinu, Bošnjaci časno borili da spase svoje živote, danas se moraju časno boriti da spase bošnjački identitet, kulturu, historiju, tradiciju, jezik, zemlju i državu Bosnu i Hercegovinu i pravo na pamćenje i sjećanje.

**Polazeći od:**

1. Kontinuiranih odbijanja vodećih srpskih političara u i van Bosne i Hercegovine da prihvate međunarodno utvrđene nalaze o agresiji na Republiku Bosnu i Hercegovinu, suverenu, nezavisnu, međunarodno priznatu državu, članicu Ujedinjenih nacija, te utvrđene nalaze o genocidu na njenim građanima, što pokazuju koliko smo još daleko od uvažavanja žrtava agresije i genocida.

2. Kontinuiranih nastojanja takozvanih interpretatora prošlosti da oni odrede "karakter rata" u Bosni i Hercegovini previđajući činjenice utvrđene na internacionalnim i nacionalnim sudovima, koje pokazuju kako većina žrtava nisu ubijeni u ratnim sukobima već u masovnim smaknućima, dakle u agresiji i genocidu.

3. Da se uzroci, karakter i posljedice agresije i genocida nemogu određivati prema tome šta o njima kažu ili prećute kvazi interpretatori historije, već da internacionalna zajednica o tome ima sudski utvrđene činjenice koje uključuju i nalaze o agresiji i genocidu.

4. Kontinuiranog poricanja genocida koji se sve više uzdiže na nivo nacionalističke dužnosti.

5. Da ideja Velike Srbije na raćun uništenja države Bosne i Hercegovine i Bošnjaka putem poricanju genocida doživljava vrhunce istorijskog, političkog i civilizacijskog autizma

Na Komemorativnoj akademiji povodom 18 godina od genocida u Srebrenici, Institut za istraživanje genocida Kanada je iz Toronta poslao svim Bošnjacima u matici i dijaspori

**DEKLARACIJU O STRATEGIJI KOLEKTIVNOG BOŠNJAČKOG PAMĆENJA**

1. Bošnjačko kolektivno pamćenje mora biti određeno bošnjačkom nacionalnom i narodnom potrebom, mora biti kolektivna strategija, namjera i sistem.
2. Osnovni elementi strategije pamćenja su: očuvanje sjećanja na genocid nad Bošnjacima , djelovanje na suzbijanju negacije genocida, antibošnjaštva, dehumanizacije bošnjačkog identiteta kao osnovnih preduvjeta za opstanak Bošnjaka na svojoj pradjedovskoj zemlji Bosni i Hercegovini.
3. Bošnjačko kolektivno pamćenje zauvjek kazuje ne zaboravu agresiji i genocidu, osuđuje negatore genocida, trasira put poništavanja legalizovanih rezultata agresije i genocida na bosanskohercegovačkoj zemlji i kolektivno radi da se Bosna i Hercegovina počne graditi na moralnom, političkom, znanstvenom i kulturno umjetničkom odnosu prema genocidu.
4. U kolektivnoj strategiji kulture pamćenja Bošnjaci se neće svetiti oružijem. Osveta je kolektivno, sistematsko, na svim nivoima bošnjačke egzistencije poštovanje, sjećanje i zaštita žrtava koje su dale svoje živote za odbranu Bošnjaka i Bosne i Hercegovine.
5. Bošnjaci su narod koja ima obavezu na samopoštovanje i pravo na poštovanje od drugih na temelju bošnjačke povijesne autohtonosti, nacionalne samosvjesnosti, kulturne , historijske i tradicijske samobitnosti i moralne samoodgovornosti. Na taj način Bošnjaci imaju pravo i odgovornos na sjećanje i pamaćenje.
6. Genocid nad Bošnjacima je kontinuitet koji se danas ne realizira ubistvima, već sistemskim napadima na bošnjački identitet. Genocid je usađen u ustavno biće dejtonske Bosne i Hercegovine, samim tim što su Bošnjaci stjerani na geto u kome su u ekonomskom, kulturnom i političkom smislu minorizirani i potlačeni. Zločini genocida nad Bošnjacima su dio njihove historije. Oni traju blizu četiri vjeka (1683 - 1995), a porijeklom su i sa Istoka i sa Zapada, zavisno od toga o kojem se historijskom periodu radi. Uzroci genocida nad Bošnjacima su ideološkog i agresivno osvajačkog karaktera, sa ciljem da se u potpunosti unisti bošnjački narod podjelom države Bosne i Hercegovine za stvaranje velike Srbije i velike Hrvatske.
7. Agresija na Republiku Bosnu i Hercegovinu od marta i aprila 1992 do novembra 1995 godine značila je napad na međunarodno priznatu zemlju, koja je po Povelji UN-a imala pravo na samoodbranu. Ali, međunarodne sile su  odlučile da se u Bosni i Hercegovini primijeni embargo na oružje, te su time bile vezane, ionako prazne ruke Bošnjacima, koji su se našli u vrlo teškom i kritičnom položaju.
8. Genocid u Srebrenici je mjesto stravičnog zločina genocida, ali i simbola stradanja građana u Bosni i Hercegovini, simbola stradanja svih nevinih ljudi u Evropi i svijetu.
9. U nemanju sistemske strategije u kulturi pamćenja, genocid nad Bošnjacima u Bosni i Hercegovini se svodi na genocid u Srebrenici, a genocid u Srebrenici  se svodi na  vjersko političku manifestaciju. Time se iskrivljuje i prikriva sadržina genocida. Svi oni koji genocid u Bosni i Hercegovini reduciraju samo na genocid u Srebrenici, a genocid u Srebrenici reduciraju na vjersko politički čin ne razumiju suštinu genocida niti suštinu kulture pamćenja genocida.

10 .U Srebrenici se zaokružuje i dovršava agresivni, genocidni barbarski pohod ekspanzionističkog režima koji je ognjem i mačem pravio veliku Srbiju. Srebrenica je čvorno mjesto mape i mreže zločina nad Bošnjacima. Pravosnažne presude internacionalnih i nacionalnih sudova za genocid u Srebrenici su sasvim dovoljan materjalno-pravni razlog da se ukine Republika Srpska.

11. Genocid nad Bošnajcima u Bosni i Hercegovini ne tiče se samo Bošnjaka, on je sastavni dio evropske i svijetske svijesti i savjesti

12. Entitet Republika Srpska se pokazuje kao čuvar ostvarenog agresivno, genocidnog zlodjela kojim se priprema stvaranje „srpske države“ na tlu države Bosne i Hercegovine. A to je novi rat, nova agresija, novi genocid. Entitet Republika Srpska nije nastalo kao izraz demokratske volje i političkih prava njenih građana i naroda, nije prirodna tvorevina nastala na postulatima demokratskih ideala, poštivanja ljudskih prava i uvažavanja sloboda građana i naroda.Takvo djelo agresije i genocida ne može postojati na tlu države i zemlje Bosne i Hercegovine.

13. Država Bosna i Hercegovina  će se graditi na moralnom, političkom i kulturnom odnosu prema genocidu nad njenim građanima. Bosna i Hercegovina mora iskoristiti svoje pravo i obnoviti tužbu protiv Srbije i Crne Gore za gencod. To je moralna obveza države Bosne i Hercegovine, kako zbog  žrtava i dijsapore, tako i zbog sljedećih bosanskohercegovačkih generacija. Međunarodni sud pravde je presudio da Republika Srpska odgovorna za genocid u području Srebrenice 1995. godine.  U sudskim postupcima koji su u toku pred Međunarodnim krivičnim tribunalom za bivšu Jugoslaviju iskrsle su nove činjenice koje pokazuje da se u Srebrenici završava genocid počet 1992. godine na teritoriju Republike Bosne i Hercegovine. Srebrenica je samo okončanje procesa udruženog zločinačkog poduhvata protiv države Bosne i Hercegovine i njenih građana.Bosanskohercegovačke generacije koje dolaze će se pitati zašto nismo ništa poduzeli kada smo očito bili žrtva i kada je cijeli svijet vidio što se agresiju i genocid u Bosni i Hercegovini.

14. Strategija bošnjačke kulture pamćenja podrazumijevalo uključenje akademskih i umjetničkih potencijala u naučno i kreativno osmišljavanje formi putem kojih bi se Bošnjaci saživjeli sa cijenom svoga opstanka. Dostojanstvo bošnjačke žrtve se brani i jača od bošnjački individue preko bošnjačke porodice, do bošnjačkih ustanova, zajednica, društva. Kultura pamćenja nije u suprotnosti sa antifašističkim tekovinama Ideje Bosne i Bosanskog duha, ali jeste u suprotnosti sa dejtonskom Bosnom i Hercegovinom koja je zarobila tu ideju i taj duh. Genocid nad Bošnjacima gradi novu Bosnu i Hercegovinu u kojoj će Ideja Bosne i Bosanski duh ponovo imati svoju bitnost i bitisanost.